Ադրբեջանական անձնագիր

[thumb|right|250px|[Ադրբեջան|Ադրբեջանի Հանրապետության քաղաքացու անձնագիր]]
**Ադրբեջանական անձնագիր** (), պետական փաստաթուղթ, որը տրվում է Ադրբեջանի Հանրապետության քաղաքացիներին և օգտագործվում է անձի նույնականացման և արտասահման մեկնելու համար։ Սովորական անձնագիրն ուժի մեջ է թողարկման պահից 10 տարի ժամկետով (2007 թվականից սկսած) և պարունակում է վիզայի 34 էջ։ Անձնագրի բովանդակությունը տպագրված է ադրբեջաներեն և անգլերեն։

2018 թվականի հունվարի 1-ի դրությամբ Ադրբեջանի քաղաքացիներն ունեցել են 66 երկրներում և տարածքներում ազատ վիզայի կամ ժամանելիս վիզա ստանալու հնարավորություն, որով ադրբեջանական անձնագիրն ըստ Հենլիի վիզաների սահմանափակումների ինդեքսի տեղաշարժման ազատության մակարդակով 75-րդն է աշխարհում։

## Անձնագրի տեսակներ
* **Սովորական անձնագիր**․ տրվում է սովորական քաղաքացիներին։
** Սովորական անձնագրերը տրվում են վավերականության 2 ժամկետով՝ 5 և 10 տարի։
18 տարեկանը չլրացած Ադրբեջանի քաղաքացիներին տրվում է 5 տարի վավերականությամբ անձնագիր, իսկ 18 տարեկանը լրացած քաղաքացիներին տրվում է 10 տարվա վավերականությամբ (կանաչ) անձագիր։
* **Պաշտոնական անձնագիր**՝ տրվում է պետական ծառայողներին։
* **Դիվանագիտական անձնագիր**՝ տրվում է դիվանագետներին, նրանց ընտանիքի անդամներին և բարձրաստիճան պաշտոնյաներին։

## Ֆիզիկական տեսք
Ադրբեջանի զինանշանը պատկերված է անձնագրի կազմի կենտրոնում, որից վերև գրված է ադրբեջաներեն *«Azərbaycan Respublikası»* և անգլերեն *«The Republic of Azerbaijan»* («Ադրբեջանի Հանրապետություն»), իսկ զինանշանից ներքև նույն լեզուներով համապատասխանաբար՝ *«PASPORT»* և *«PASSPORT»* («ԱՆՁՆԱԳԻՐ») գրությունները։

Անձնագիրն ունի ընդհանուր 54 էջ, չափերն են 88 x 124&nbsp;մմ։

Ըստ անձնագրի տեսակի, ադրբեջանական անձնագիրը կարող է ունենալ հետևյալ գույները․

*Քաղաքացիական անձնագիր, մուգ կանաչ,
*Պաշտոնական անձնագիր, մուգ կապույտ,
*Դիվանագիտական անձնագիր, մուգ կարմիր։


Պատկեր:Coat of arms of Azerbaijan.svg|Կազմին պատկերված է Ադրբեջանի զինանշանը
Պատկեր:The description data page of the Azerbaijani biometric passport.png|Ադրբեջանի կենսաչափական անձնագրի տվյալների նկարագական էջ
Պատկեր:The first page of the Azerbaijani e-passport.jpg|Ադրբեջանի էլեկտրոնային անձնագրի առաջին էջ
Պատկեր:Inside of an azerbaijani passport.JPG|Կազմի ներսի կողմը և առաջին էջը
Պատկեր:The data page of the Azerbaijani biometric passport.jpg|Ադրբեջանական կենսաչափական անձնագրերի տվյալների էջ


## Տղեկատվական էջ
Ադրբեջանական անձնագիրը տրամադրում է Ադրբեջանի ներքին գործերի նախարարությունը։ Այն տեղեկատվական էջում պարունակում է հետևյալ տեղեկությունները․

* Անձնագրի տիրոջ լուսանկար (թվային նկար տպված էջում)
* Տեսակը (P)
* Անձնագրի սերիան
* Ազգանունը
* Տրված անուններ
* Ծննդյան ամսաթիվ
* Սեռ
* Ծննդավայր (միայն քաղաք կամ գյուղ, անգամ եթե ծնված է Ադրբեջանի Հանրապետությունից դուրս)
* Անձնագրի թողարկման ամսաթիվ
* Անձնագրի վավերականության ավարտի ամսաթիվ
* Անձնագրի տիրոջ ստորագրություն (թվային պատկերը տպված էջում)
* Անձնագրի ընթեռնելիության կոդն սկսվում է «P<AZE»-ով։

## Կենսաչափական անձնագիր
Ադրբեջանական նոր կենսաչափական անձնագիրը թողարկվել է 2012 թվականի հուլիսի 17-ին։

Անձնագրային գրքույկի նոր դիզայնը համապատասխանում է քաղաքացիական ավիացիայի միջազգային կազմակերպության 9303 նորմատիվ փաստաթղթին։

Էլեկտրոնային անձնագիրը կրում է 20px RFID չիպ, որը գտնվում է կազմի վրա, ինչպես նաև տեղեկությունների էջում անձնագրի տիրոջ լուսանկարից վերև։

Նոր գրքույկի ընդհանուր դիզայնը, բացի վերը նշվածից, չի տարբերվում ոչ կենսաչափական գրքույկի նախորդ նախագծից։

## Վիզայի պահանջներ
thumbnail|400px|right|Վիզայի պահանջներ Ադրբեջանի քաղաքացիների համար
2018 թվականի հոկտեմբերի տվյալներով Ադրբեջանի քաղաքացիները ազատ վիզայի կամ ժամանման պահին վիզա ստանալու հնարավորությամբ կարող են այցելել 66 երկրներ և տարածքներ, որով Ադրբեջանի անձնագիրն ըստ Հենլիի վիզաների սահմանափակումների ինդեքսի տեղաշարժման ազատության մակարդակով 75-րդն է աշխարհում։

## Ծանոթագրություններ

Կատեգորիա:Ադրբեջանի պետական կառուցվածք
Կատեգորիա:Անձնագրեր ըստ երկրի